Jonathan Stockhammer

Jonathan Stockhammer (født 21. desember 1969 i Hollywood, California) er en amerikansk-tysk dirigent.Nettsiden til musikkforlaget Schott. Besøkt 1. juni 2015.

 Karriere 
Stockhammer studerte sinologi og statsvitenskap før han begynte å studere musikk. Han studerte komposisjon ved University of California og dirigering ved University of Southern California i Los Angeles. Han var praktikant ved Accademia Chigiana i 1995/96 og ved Tanglewood Music Center i 1999.Nettsiden til Karsten Witt Musik Management . Besøkt 1. juni 2015.

Etter studiene flyttet Stockhammer i 1998 til Tyskland. Her har han dirigert orkestre som SWR Radio-Sinfonieorchester Stuttgart, WDR Sinfonieorchester Köln, NDR Sinfonieorchester Hamburg og Deutsche Kammerphilharmonie. I utlandet har han samarbeidet med blant andre Los Angeles Philharmonic, Orchestre Philharmonique de Radio France, Sydney Symphony Orchestra og Czech Philharmonic Orchestra.Nettsiden til Stuttgarter Philharmoniker. Besøkt 1. juni 2015

Opera utgjør en stor del av Stockhammers virke. Han har regelmessig arbeidet ved Opéra de Lyon siden 1998. I 2013 dirigerte han urfremførelsen av Thomas Adès opera Powder Her Face ved New York City Opera. Han gjør også mye ny musikk, og har samarbeidet spesielt tett med Ensemble Modern og MusikFabrik. Siden 2013 er han «Conductor in Residence» hos Collegium Novum Zürich. Spesiell interesse har han vist for ny musikk som overskrider sjangerkonvensjoner, og har derigjennom samarbeidet med blant andre popgruppen Pet Shop Boys, jazzpianisten Chick Corea, spoken word-poeten Saul Williams, trommeslager Peter Erskine og den svenske saxofonisten og komponisten Mats Gustafsson.Nettsiden til Donaueschinger Musiktage.  Besøkt 1. juni 2015

Stockhammer har vært invitert til festivaler som Donaueschinger Musiktage, Ultraschall Berlin, Veneziabiennalen, Wien Modern, Schwetzinger Festspiele og Salzburger Festspiele.Nettsiden til Collegium Novum Zürich.   Besøkt 1. juni 2015.

I Norge har han vært regelmessig siden 2002, med blant andre Oslo Filharmoniske Orkester, Kringkastingsorkestret, BIT20 Ensemble og Bodø Sinfonietta. i 2005 dirigerte han premieren på Henrik Hellstenius opera Ophelia: Death by water singing ved Ultimafestivalen, og han har i tillegg samarbeidet med de norske komponistene Lasse Thoresen, Jon Øyvind Ness, Rolf Wallin og Christian Wallumrød.Arkivet på nettsiden til Musikkteateret i Bodø. Besøkt 1. juni 2015Nettsiden til Nrk Radio.  Besøkt 1. juni 2015Nettsiden til Mic.no. Besøkt 1. juni 2015

 Priser og utmerkelser 
 Kirill Kondrashin-prisen 1996 
 Accedemia Chigiana Merit Prize 1996 
 ECHO Klassik, 2004
 Victoire de la Musique og Le Choc / Monde de la Musique, 2007
 Grammy Award, 2009
 Diapason d’or og Grand Prix du Disque / Académie Charles Cros, 2010

 Referanser 

 Eksterne lenker 

 Website
 Collegium Novum Zürich
 Stuttgarter Philharmoniker
 Schott Musik
 SRF
 shaksfin

Kategori:Tyske dirigenter
Kategori:Dirigenter fra USA